stanford-oval/wikipedia huggingface dataset:
Lorraine
Maantiede

Lorraine jakaantui neljään departementtiin: Meurthe-et-Moselle, Meuse, Moselle ja Vosges. Sillä oli rajaa kolmen naapurimaan, Saksan, Belgian ja Luxemburgin, kanssa. Alueen keskeinen sijainti ja yhteinen raja Saksan kanssa ovat vaikuttaneet voimakkaasti Lorrainen seudun kehitykseen.
Alueelle tyypillisiä ovat pohjois–eteläsuuntaiset laaksot ja tasangot. Alueen maanpinta kohoaa lännestä itään päin mentäessä. Alueen korkein kohta on Vogeesien vuoristoon kuuluva Hohneck (1 362 m). Merkittävimmät joet ovat Maas (ransk. Meuse) ja Mosel (ransk. Moselle), joiden nimet näkyvät myös departementtien nimissä. Moselin laakson viinit tunnetaan moselviineinä.
Seudun ilmasto on merellinen, mutta siinä on myös mantereisia vaikutteita. Nancyssa tammikuun keskilämpötila on 1,2 °C ja heinäkuun 18,3 °C. Vuotuinen sademäärä on 740 mm. Vogeeseilla sademäärät ovat huomattavasti suuremmat (1 780 mm, Gérardmer), ja niillä sataa talvella runsaastikin lunta.
Historia

Lothringen oli alun perin osa Lotharingian kuningaskuntaa. Se perustettiin vuonna 843, kun karolingien keisarikunta jaettiin kolmeen osaan Ludvig Hurskaan poikien kesken. Lothringen nimettiin uuden hallitsijan Lotharin mukaan. Lopulta siitä tuli osa Pyhää saksalais-roomalaista keisarikuntaa. Vuosina 1733–1766 Lothringenin hallitsijana oli Puolan entinen kuningas Stanisław Leszczyński, joka oli saanut alueen Puolan perimyssodan seurauksena. Stanisławin kuoltua vuonna 1766 Lothringenista tuli osa Ranskaa.
Lothringen ja Elsass olivat pitkään kiisteltyjä alueita Saksan ja Ranskan välillä. 1500- ja 1600-luvuilla alueella asui pääasiassa saksalaisia, jotka vastustivat ranskalaistamispyrkimyksiä. Stanislaus I:n aika päätti väliaikaisesti ranskalaistamisen, joka jatkui vuonna 1766. Ranskan–Preussin sodan jälkeisessä vuoden 1871 Frankfurtin rauhassa osa Lothringenista (nykyinen Mosellen departementti) ja Elsass liitettiin Saksan keisarikuntaan, minkä takia monet alueen ranskalaiset pakenivat Ranskaan. Lothringen säilyi Saksan osana ensimmäisen maailmansodan loppuun eli vuoteen 1918 asti. Saksan keisarikunnassa Elsass-Lothringenilla ei ollut juurikaan autonomiaa, ja ranskan kielen käyttämistä karsastettiin.
Alue liitettiin takaisin Ranskaan vuonna 1918, jolloin vuorostaan saksan kielen käyttö kiellettiin ja ranskan kielestä tuli pakollinen. Saksa liitti alueen jälleen itseensä toisen maailmansodan aikana vuonna 1940. Elsass yhdistettiin Badeniin ja Lothringen liitettiin hallinnollisesti Saarlandiin. Valloitus päätti saksalaisten syrjimisen ja toi tilalle natsihallinnon. Sodan runtelema alue annettiin takaisin Ranskalle vuonna 1945. Alueella käytyjen raskaiden taistelujen takia Lothringenissa on Ranskan suurin amerikkalaisten hautausmaa.
Kulttuuri

Suurin osa Lorrainesta on ranskalaista kulttuurialuetta, koska Bismarck liitti vain osan Lorrainesta Saksaan. Kiistelty Mosellen departementti ei ole kulttuuriltaan selkeästi ranskalainen eikä saksalainen. Alueella puhutaan yhä saksan murretta, frankkia. Ranskan yksikielisyyspolitiikasta huolimatta paikallinen murre on jossain määrin säilynyt, vaikka sillä ei ole virallista asemaa.
Kuuluisia lorrainelaisia

Kuuluisin alueella syntynyt henkilö on Jeanne d’Arc.
Aiheesta muualla

Kuvia tai muita tiedostoja aiheesta Lorraine Wikimedia Commonsissa
Lucien Martinet

| Mitalit | Mitalit | Mitalit |  |
| --- | --- | --- | --- |
|  Lucien Martinet (vasemmalla) vuonna 1899. |  Lucien Martinet (vasemmalla) vuonna 1899. |  Lucien Martinet (vasemmalla) vuonna 1899. |  |
Maa:   Ranska
Miesten soutu
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 1900 | perämiehellinen kaksikko |  |
Lucien Martinet (1878–) oli ranskalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa, jossa hän sai hopeaa perämiehellisessä kaksikossa. Hän osallistui myös kahdeksikkoon.
Lucas Hedges

| Lucas Hedges |
| --- | --- |
 Hedges vuonna 2017
Henkilötiedot
Syntynyt: 12. joulukuuta 1996 (ikä 27) New York City, Yhdysvallat
Ammatti:  näyttelijä
Näyttelijä
Aktiivisena:  2007-
Aiheesta muualla
IMDb 
Elonet
Lucas Hedges (s. 12. joulukuuta 1996 New York) on yhdysvaltalainen näyttelijä.
Näyttelijänuransa alussa Hedges esiintyi pienissä sivurooleissa muun muassa Jason Reitmanin ohjaamassa Labor Dayssa (2013) sekä Wes Andersonin elokuvissa Moonrise Kingdom (2012) ja The Grand Budapest Hotel (2014). Läpimurtoroolistaan vuoden 2016 elokuvassa Manchester by the Sea hän ansaitsi sekä ylistystä kriitikoilta että Parhaan miessivuosan Oscar-ehdokkuuden. Seuraavana vuonna Hedges esiintyi Greta Gerwigin elokuvassa Lady Bird sekä Martin McDonaghin mustassa komediassa Three Billboards Outside Ebbing, Missouri. Hedges sai parhaan miespääosan Golden Globe-ehdokkuuden näyteltyään pääroolia vuoden 2018 elokuvassa Boy Erased.
Hedges on ohjaaja-käsikirjoittaja Peter Hedgesin poika.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2012 | Moonrise Kingdom | Moonrise Kingdom | Redford |
| 2012 | Arthur Newman | Arthur Newman | Kevin Avery |
| 2013 | Labor Day | Labor Day | Richard |
| 2013 | The Zero Theorem | The Zero Theorem | Bob |
| 2014 | The Grand Budapest Hotel | The Grand Budapest Hotel | huoltoasematyöntekijä |
| 2014 | Kill the Messenger | Kill the Messenger | Ian Webb |
| 2015 | Anesthesia | Anesthesia | Greg |
| 2016 | Manchester by the Sea | Manchester by the Sea | Patrick Chandler |
| 2017 | Pigeonhearts | Pigeonhearts | Eli |
| 2017 | Lady Bird | Lady Bird | Danny O'Neill |
| 2017 | Three Billboards Outside Ebbing, Missouri | Three Billboards Outside Ebbing, Missouri | Robbie Hayes |
| 2018 | Boy Erased | Boy Erased | Jared Eamons |
| 2018 | Ben Is Back | Ben Is Back | Ben Burns |
| 2018 | Mid90's | Mid90's | Ian |
| 2019 | Honey Boy | Honey Boy | Otis |
Liisa Voionmaa

Elsi Anna-Liisa Voionmaa, o. s. Tanner (1914–1984) oli suomalainen filosofian kandidaatti, oppikoulun historian opettaja, kielenkääntäjä, suomentaja ja teatterikriitikko.
Liisa Voionmaan vanhemmat olivat tehtailija Heikki Tanner ja Matilda Josefina Lampinen. Hän oli naimisissa vuodesta 1940 kanslianeuvos ja intendentti Jouko Voionmaan kanssa.
Voionmaa suomensi WSOY:lle 1970-luvulla Nicholas V. Riasanovskyn Venäjän historiaa käsitelleen teoksen A History of Russia. WSOY ei kuitenkaan lopulta julkaissut suomennettua teosta.
Teoksia

Suomen mitalitaidetta ; kirj. Jouko Voionmaa, Liisa Voionmaa ; kuvaus Uuskuva, Heikki Savolainen. Suomalaisen kirjallisuuden kirjapaino, Helsinki 1964
Suomennoksia

Michael Young : Meritokratian nousu 1870-2033 : Tutkielma koulutuksesta ja tasa-arvosta. Weilin + Göösin kirjasto 7. Helsinki 1967 (alkuteos The rise of the meritocracy)
Rooma ja sen suuruuden aika : Antiikin Rooman arkea ja kulttuuria ; tekijät Vincenzo Arangio Ruiz ym. ; toim. Italo Salvan ja Renato Caporali ; suomennos Liisa Voionmaa. WSOY 1967 (alkuteos Tutto su Roma antica)
Sven-Olof Brattgård : Sairas ja kärsivä ihminen ; ruots. alkuteoksen Människan inför sjukdom och lidande 5. painoksesta suom. Liisa Voionmaa. Sairaanhoitajien koulutussäätiön julkaisu. WSOY 1969
Anthony Storr : Ihmisen aggressiot. Taskutieto 50. WSOY 1970, 2. painos 1973 (alkuteos Human aggression)
August Ramsay : Espoo, Espoon pitäjä ja Espoon kartano 1500-luvulla ; suom. Liisa Voionmaa ja Hertta Rovio ; suomennoksen tark. Anneli Mäkelä. Espoon kaupunki, Espoo 1984 (alkuteos Esbo)
August Ramsay : Espoo 2, Espoon pitäjä ja Espoon kartano 1600-luvulla ; suom. Liisa Voionmaa ja Hertta Rovio ; suomennoksen tark. Anneli Mäkelä. Espoon kaupunki, Espoo 1984 (alkuteos Esbo)
Google

| Google LLC |
| --- | --- |

Yritysmuoto:  pörssiyhtiö
Osake:  NASDAQ: GOOG NASDAQ: GOOGL LSE: GGEA NASDAQ-100 S&P 500
Markkina-arvo:  1,77 bilj. dollaria (2024)
Perustettu:  4. syyskuuta 1998
Perustaja:  Larry Page Sergei Brin
Toimitusjohtaja:  Sundar Pichai
Puheenjohtaja:  Eric Schmidt
Kotipaikka:  Googleplex, Mountain View, Kalifornia, Yhdysvallat
Toiminta-alue:  Maailmanlaajuinen
Toimiala:  Internet, ohjelmisto
Tuotteet:  Internet-palvelut tietokoneohjelmat
Liikevaihto:   59,825 mrd. dollaria (2013)
Liikevoitto:   13,966 mrd. dollaria (2013)
Nettotulos:   12,92 mrd. dollaria (2013)
Tilikauden tulos:   110,92 mrd. dollaria (2013)
Henkilöstö:  55 419 (Q1 2015)
Emoyhtiö:  Alphabet
Tytäryhtiöt:  Google Ireland Holdings, Google Ireland Limited
Kotisivu:  www.google.com
Infobox OKVirheellinen NIMI-arvo: 
Google-hakukone
Google LLC on yhdysvaltalainen vuonna 1998 perustettu yhtiö, joka tarjoaa etupäässä verkkopalveluita. Yrityksen hakukonepalvelu nimeltä Google on maailman käytetyin hakukone, jolla tehdään yli viisi miljardia hakua päivässä. Hakupalvelu on yhdistetty internet-mainostuksen kanssa synergiseksi kokonaisuudeksi. Yhtiö on laajentanut toimintaansa Internet-palveluiden tarjontaan sekä ohjelmistoalalle. Googlella on ympäri maailmaa 15 palvelinkeskusta, joista 8 sijaitsee Yhdysvalloissa.
Vuonna 2012 yhtiön liikevaihto ylitti 50 miljardia dollaria eli 37 miljardia euroa. Merkittävin osa Googlen liikevaihdosta koostuu mainostuloista, jotka olivat vuonna 2015 noin 59 miljardia euroa.
Vuonna 2012 Google valittiin Fortune-lehden järjestämässä tutkimuksessa Yhdysvaltain parhaimmaksi työpaikaksi.
Googlen yrityskulttuuriin on kuulunut ajattelutapa, jonka mukaan se pyrkii pysymään väleissä käyttäjien kanssa, eikä muodostumaan vihatuksi suuryritykseksi.
Lokakuussa 2015 Alphabetistä tuli Googlen emoyhtiö.
Vuonna 2017 Google käytti yksinomaan uusiutuvaa energiaa toiminnassaan.
Historia > Perustaminen

Google alkoi Stanfordin yliopiston tohtoriopiskelijoiden Larry Pagen ja Sergei Brinin tutkimusprojektina tammikuussa 1996. Heidän ideansa oli parantaa Internetin hakua analysoimalla verkkosivustojen välisiä suhteita ja näin parantaa hakutuloksia. Internet-osoite google.com rekisteröitiin syyskuussa 1997 ja samanniminen yhtiö perustettiin syyskuussa 1998. Yrityksen alkuperäinen osoite oli eräs autotalli Menlo Parkissa Kaliforniassa. Googlen nimi on peräisin lukusanasta googol, joka äännetään englannin kielessä samalla tavalla.
Google muutti maaliskuussa 1999 toimistotiloihin Palo Altoon. Google alkoi myydä mainoksia palveluunsa vuonna 2000. Yhtiön sittemmin kasvettua se muutti vuonna 2004 SGI:ltä vuokraamaansa toimistorakennukseen Mountain Viewiin Santa Claraan. Nykyisin päämajalle on annettu nimi Googleplex.
Yhtiö listautui pörssiin 19. elokuuta 2004. Osakkeen listautumishinta oli 85 dollaria. Yhtiön pörssiarvoksi muodostui tuolloin 23 miljardia dollaria. Sittemmin yhtiö on listattu NASDAQissa ja Lontoon pörssissä.
Palveluita

Hakukoneen lisäksi Googlen tarjoamia palveluita ovat muun muassa kävijäseurantaohjelma Google Analytics, nettiselain Google Chrome sekä karttaohjelmat Google Earth ja Google Maps. Muihin yhtiön palveluihin kuuluvat YouTube-videoidenjakopalvelu, Gmail-sähköpostipalvelu, suunnitteluohjelma Google SketchUp  ja netbook-kannettaville suunnattu käyttöjärjestelmä Chrome OS. Picasa-kuva-albumiohjelma yhdistettiin Google Kuvat -palveluun vuonna 2018.  Google Kuvat -palveluun voi esimerkiksi varmuuskopioida puhelimen tai tietokoneen kuvat.
Google ylläpiti vuoteen 2014 asti muun muassa Orkut-virtuaaliyhteisöä. Kesäkuussa 2011 Google avasi yhteisöpalvelun Google+:n, joka oli käytössä vuoteen 2019 asti. Google Moon -palvelu näyttää kuvia Kuusta. Vastaavasti Google Mars -palvelu näyttää kuvia Marsista. Google tarjoaa myös Chat-, Duo- ja Meet-nimisiä viestintäpalveluita.
Tulonsa Google saa ylläpitämistään mainostusohjelmista, AdWords ja AdSense. Google on myös Android-mobiilialustan kehittäjä. 24. huhtikuuta 2012 Google esitteli Google Driven, verkkotallennustilan, jossa Gmailin yhteydessä saa halutessaan viisi gigatavua maksutonta verkkotallennustilaa ja maksamalla enintään yhden teratavun. Myöhemmin Google on päivittänyt palvelujaan. Nykyisin maksutonta tallennustilaa on 15 gigatavua ja maksamalla suurin saatavilla oleva tallennustila on 16 teratavua.
Yksi Googlen suosituimpia tuotteita on Google One, joka tarjoaa kuukausimaksusta lisätilaa Google Driveen. Sillä on vuoden 2024 alussa 100 miljoonaa tilaajaa.
Suomessa

Googlen Suomen-toimipiste sijaitsee Helsingissä. Se avattiin 17. tammikuuta 2006 ja sen johtajana toimi vuoden 2009 loppupuolelle entinen maailmanmestaruustason taitoluistelija Petri Kokko. Kokon seuraaja oli Anni Ronkainen. Vuodesta 2016 Google Suomen maajohtaja on ollut Antti Järvinen.  Google on Suomessa haluttu työpaikka IT-alan opiskelijoiden ja ammattilaisten joukossa. 
 
Maaliskuussa 2009 Google kertoi perustavansa Suomeen palvelinkeskuksen entiseen Summan paperitehtaaseen Haminaan. Se otettiin käyttöön syyskuussa 2011. Google ilmoitti elokuussa 2012 laajentavansa palvelintiloja, ja ottamalla käyttöön toisen hallin. Haminan datakeskuksen laajennusosat ovat valmistuneet vuosina 2015 ja 2021. Googlen datakeskukseen tehtyjen kokonaisinvestointien arvo on kaksi miljardia euroa. Keskus työllistää noin 400 ihmistä. Haminan datakeskusta operoi Tuike Finland. Datakeskuksen johtajana toimii Lauri Ikonen.
Tutkimusyhtiö PublicFirst arvioi, että Googlen tuotteet tukevat Suomen taloutta 4,3 miljardilla eurolla vuosittain.
On2 Technologies -yhtiön ostamisen myötä Googlella on ollut tuotekehitysyksikkö Oulussa vuodesta 2010 lähtien.
Elokuussa 2018 Google teki sopimuksen kolmen, yhteensä 190 MW:n tuulipuiston sähkön ostamisesta. Suomessa Googlella on yhteensä viisi tuulivoimapuistoa.
Väärinkäytökset ja rikokset > Sensuuri

Google on sensuroinut hakutuloksia Kiinan valtion vaatimuksesta, esimerkiksi suodattanut pois toisinajattelijoiden sivuja ja Tiananmenin kansannoususta kertovia hakutuloksia. Maaliskuussa 2010 sensurointi kuitenkin lopetettiin. Google kehitti myöhemmin 2010-luvun lopulla  Kiinan internet-sensuuriin sopivaa hakukonetta (Dragonfly), joka kuitenkin lopetettiin vuonna 2019.
Väärinkäytökset ja rikokset > Markkina-aseman väärinkäyttö

Kesäkuussa 2017 Euroopan komissio määräsi Googlelle 2,4 miljardin euron suuruisen sakon hallitsevan markkina-aseman väärinkäytöstä. Google Inc. oli komission mukaan rikkonut kilpailusääntöjä ohjaamalla verkkoliikennettä operaattorin omaan verkkokauppaansa ja siten syrjinyt sen kilpailijoita. Sakot ovat Euroopan unionin historian suurimmat.
Yhdysvaltain liittovaltion tuomari totesi elokuussa 2024, että Googlella on monopoliasema hakukonealalla, ja että se on käyttänyt sitä väärin.
Väärinkäytökset ja rikokset > Vaikutus tieteeseen

Heinäkuussa 2017 uutisoitiin, että Google on käyttänyt miljoonia rahoittaakseen akateemisia tutkimuksia Yhdysvalloissa ja Euroopassa. Yhdysvalloissa toimivan vastuullisuutta valvovan järjestön Campaign for Accountabilityn (CfA) mukaan Google on siten pyrkinyt vaikuttamaan yleisön mielipiteisiin ja päätöksentekoon. Viime vuosikymmenen aikana yhtiö on rahoittanut tutkimusartikkeleita, jotka näyttävät tukevan sen liiketoiminnallisia etuja ja puolustavat sääntelyn haasteita, kuten kilpailulainsäädäntöä ja piratismin torjuntaa.selvennä CfA on vaatinut Googlen rahoittamien tutkimuslaitosten paljastavan rahoituksensa lähteen.
Väärinkäytökset ja rikokset > Veronkierto

Euroopassa Googlen pääkonttori on Irlannissa, missä yritysverotus on kevyt. Google on maksanut veroja muihin Euroopan maihin suhteellisen vähän, sillä yhtiö raportoi lähes koko tuloksensa Irlannin pääkonttorin kautta. Moni Euroopan maa on tyytymätön kansainvälisten teknologiayhtiöiden maksamiin veromääriin. Ranska vaati Googlelta vuonna 2019 1,6 miljardia euroa veroja. Riita sovittiin syyskuussa 2019. Ranska sai 500 miljoonaa euroa sakkoina ja 465 miljoonaa euroa veroja.
Google sopi vuosia kestäneen verokiistan Italian kanssa keväällä 2017 maksamalla yli 300 miljoonaa euroa. Edellisvuonna Google maksoi Britanniaan 150 miljoonaa euroa veroja.
Väärinkäytökset ja rikokset > Ilmastodenialismin rahoittaminen

Samalla kun Google tekee työtä ilmastokriisin ratkaisemiseksi, toisaalla se rahoittaa tieteenvastaisia ajatushautomoita ja lobbausryhmiä, jotka kieltävät ilmaston lämpenemisen ja pyrkivät purkamaan ilmastolakeja.
Googlen julkaisemat tutkimukset

Google julkaisee vuosittain runsaasti tutkimuksia. Vuonna 2021 Google julkaisi yli 700 tutkimusta.
Google on julkaissut tutkimusartikkeleita Google File System (GFS) ja MapReduce -tekniikoista, joihin muun muassa Apache Hadoop perustuu.
Google AI -tutkimusryhmä kehitti 2017 Transformer-mallin, josta tuli nykyaikaisen tekoälytutkimuksen kulmakivi.
Ohjelmistoprojektit

Useat avoimen lähdekoodin ohjelmistoprojektit ovat saaneet alkunsa Googlella, näihin lukeutuvat muun muassa Go-ohjelmointikieli sekä Kubernetes-säiliöintihallinta.
Kirjallisuutta

Schmidt, Eric – Rosenberg, Jonathan: How Google Works.  New York:  Grand Central Publishing, 2014.  ISBN 978-1-4555-8234-1
Aiheesta muualla

Wikimedia Commonsissa on kuvia tai muita tiedostoja aiheesta .
Googlen verkkosivut
Googlen historia
Googlen perustajat Larry Page (vas.) ja Sergei Brin.
Googlen ensimmäinen tuotantopalvelin 1990-luvun lopulta.
Googlen vanha logo.
Googleplex-päämaja Santa Clarassa.
Lounaalla

| Lounaalla> The Captain is Out to Lunch and the Sailors Have Taken Over the Ship |
| --- | --- |

Alkuperäisteos
Kirjailija:  Charles Bukowski
Kuvittaja:  Robert Crumb
Kieli:  englanti
Genre:  päiväkirja
Julkaistu:  1998
Suomennos
Suomentaja:  Seppo Lahtinen
Kustantaja:  Sammakko
Julkaistu:  1999
Ulkoasu:  sid.
Sivumäärä:  104
ISBN:  952-5194-04-3
Löydä lisää kirjojaKirjallisuuden teemasivulta
Lounaalla (engl. The Captain is Out to Lunch and the Sailors Have Taken Over the Ship) on Charles Bukowskin vuonna 1998 postuumisti julkaistu päiväkirjamerkintöjä sisältävä teos.
Päiväkirja kattaa ajanjakson 28. elokuuta 1991 – 27. helmikuuta 1993 ja sen on kuvittanut sarjakuvataiteilija Robert Crumb.
Suomeksi kirjan julkaisi Sammakko Seppo Lahtisen suomentamana vuonna 1999. Kirja sisältää myös toukokuussa 1990 kirjoitetun tekstin Hulluuteni (My Madness) teoksesta Betting on the Muse. Pokkaripainos julkaistiin vuonna 2011.
Lucas Faydherbe

Lucas Faydherbe
Luc myös: Lucas Faydherbe (1617–1697) oli flaamilainen kuvanveistäjä ja arkkitehti ja suuren Faydherben taiteilijasuvun tunnetuin jäsen. Hän oli Rubensin mielioppilas ja asuintoveri tämän Ioppuiällä. Hän  oli maineikas norsunluuteosten veistäjä, esimerkkeinä Madridin Pradon puttoreliefi ja Tukholman historiallisen museon suola-astia. Hänen töitään on myös Wienissä ja Karlsruhessa. Arkkitehtina hän on suunnitellut ja sisustanut — varhaisemmissa töissään yhdessä mestarinsa kanssa — entisissä Espanjan Alankomaissa useita kirkkoja, joista huomattavimpina  Leuvenin jesuiittakirkko (Mikaelinkirkko, 1650–1656), Brysselin Begiinikirkko (1657–1676) ja Mechelenin Notre-Dame d’Hanswyk -kirkko (1663–1678).
Brysselin begiinikirkko.
Belgialaisen barokin tapaan Faydherbe rakensi kirkkonsa vanhoille romaanisille perusmuureille, mutta tavoitteli muuten keskusrakennetta. Hänen interiööreilleen ja sen ajan belgialaiselle rakennustaiteelle yleensäkin ovat tyypillisiä Rubensin tapainen barokki, gotiikan perintönä koristuksen pystyviivaisuus, mustan ja valkean belgialaisen marmorin vaihtelu ja runsaat tammipuuleikkaukset.
Aiheesta muualla

Kuvia tai muita tiedostoja aiheesta Lucas Faydherbe Wikimedia Commonsissa
Luisa Wensing

Luisa Wensing (s. 8. helmikuuta 1993 Goch) on saksalainen jalkapalloilija, pelipaikaltaan puolustaja. Hän on pelannut Saksan naisten maajoukkueessa 22 maaottelua ja tehnyt niissä yhden maalin.
Wensing esiintyi ensimmäisen kerran Saksan naisten maajoukkueessa maaliskuussa 2012. Hän voitti alle 19-vuotiaiden Euroopan-mestaruuden 2011. Hän pelasi alle 17-vuotiaiden MM-kisoissa 2010 ja alle 20-vuotiaiden MM-kisoissa 2012 ja saavutti jälkimmäisellä kerralla MM-hopeaa. Hän pelasi ensimmäisen kerran naisten arvokisoissa vuoden 2013 EM-kisoissa, jossa Saksa voitti mestaruuden.
Seuratasolla Wensing edustaa VfL Wolfsburgia. Vuoteen 2012 saakka hän edusti MSV Duisburgia.
Call of Duty: Modern Warfare 3

| Call of Duty: Modern Warfare 3 |
| --- | --- |
 Modern Warfare 3:n kansitaidetta
Kehittäjä:  Sledgehammer Games Infinity Ward Raven Software   Treyarch (Wii)
Julkaisija:  Activision JP Square Enix
Jakelija:  Steam, Humble Store ja Nintendo eShop
Suunnittelija:  Glen Schofield Michael Condrey
Käsikirjoittaja:  Paul Haggis Will Staples
Säveltäjä:  Brian Tyler
Pelisarja:  Call of Duty
Pelimoottori:  IW Engine
Julkaistu:   8. marraskuuta 2011
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 18Virheellinen PEGI-arvo
Alusta:  Microsoft Windows, PlayStation 3, Xbox 360, Wii
Jakelumuoto:  DVD, Blu-ray
Lisää peliartikkeleitaVideopelien teemasivulla
Infobox OK   : 
Call of Duty: Modern Warfare 3 (myös nimellä Call of Duty: MW3 tai MW3) on Activisionin marraskuussa 2011 julkaisema Call of Duty -pelisarjaan kuuluva ensimmäisen persoonan ammuntapeli. Pelin juoni on jatkoa Modern Warfare 2:lle, ja pelin tapahtumat sijoittuvat kolmannen maailmansodan aiheuttamaan kaaokseen Yhdysvalloissa, Englannissa, Ranskassa sekä
Saksassa. Pelin yksinpelin ja Survival-pelitilan kehittivät Infinity Ward ja Sledgehammer Games, kun taas moninpeli on Raven Softwaren kehittämä.
Pelaaminen

Edeltäjiensä tavoin Modern Warfare 3 on ensimmäisen persoonan ammuntapeli.
Pelaaminen > Kaksinpeli

Modern Warfare 3:ssa on mukana myös uusi Survival-pelimuoto, jota voi pelata kaksinpelinä joko jaetulla ruudulla, yksin tai verkossa. Pelimuodon ideana on yksinkertaisesti selvitä mahdollisimman pitkään loputonta vihollisten virtaa vastaan. Myös kierroksien vaikeustaso nousee. Pelin edetessä aukeaa lisää aseita, mahdollisuus ostaa lisää ammuksia ja kutsua tukijoukkoja. Uusien aseiden ja muiden etuuksien hankkiminen maksaa valuuttaa, jota saa tappamalla vihollisia. Jokaisen kierroksen välissä on mahdollisuus pienen taukoon, jonka voi halutessaan käyttää.
Pelaaminen > Moninpeli

Moninpeli Modern Warfare 3:ssa on sarjan edellisten osien kaltainen. ”Hotspottien” (paikkojen, joihin vihollinen voi piiloutua ampumaan) määrää on vähennetty. Infinity Wardin luova strategikko  Robert Bowling sanoi haastattelussa, ettei pelaajien tarvitse huolehtia kuin viidestä hotspotista samaan aikaan. Bowlingin mukaan tämä vähentää kulmissa istumista (”kämppäämistä”, engl. camping). Myös aiemmista Modern Warfare -peleistä tuttu tarkkuuskivääreihin vaikuttava ominaisuus ”quickscoping” (jota ei ollut Treyarchin Call of Duty: Black Opsissa) tekee paluun. Modern Warfare 3 keskittyy enemmän asepainotteiseen pelityyliin sen sijaan, että perkit (etuudet, jotka esimerkiksi nopeuttavat aseen lataamista) ja ilmaiskut olisivat enemmän esillä. Robert Bowlingin mukaan moninpelissä on annettu tällä kertaa enemmän painoarvoa jalkaväen väliselle taistelulle kuin sarjan edellisessä osassa, Modern Warfare 2:ssa, jossa ilmatuki oli merkittävässä roolissa.
Kehitys

Call of Duty: Modern Warfare 3:n tiedettiin olevan kehityksessä, kun Activision haastoi oikeuteen Infinity Wardin kaksi perustajajäsentä, Jason Westin ja Vince Zampellan. Activision oli ennen vastaoikeusjuttuaan antanut Westille ja Zampellalle potkut Infinity Wardista. Syyksi vastaoikeusjutussaan Activision mainitsi, että kaksikko oli tahallaan viivyttänyt Modern Warfare 3:n kehitystä parantaakseen neuvotteluasemaansa Activisionin kanssa. Activision myös väitti, että kaksikko olisi käynyt neuvotteluja Activisionin ”lähimmän kilpailijan” kanssa, mikä olisi vaikuttanut viivästyksiin. Tämän takia Activisionin piti suunnata lisäresursseja pelin kehitykseen. Moni Infinity Wardin työntekijä seurasi kaksikkoa kiistan seurauksena, minkä takia Activision värväsi Sledgehammer Gamesin ja Raven Softwaren avuksi kehittämään peliä.[lähde? ]
Activision julkaisi pelistä neljä teaser-traileria 13. toukokuuta 2011. Jokaisen trailerin nimi oli kyseessä olevan maan mukainen. Toukokuun 23. päivä 2011 Activision julkaisi pelistä trailerin, joka keskittyi pelimekaniikan esittelyyn.
Sledgehammer Games kertoi lisäävänsä peliin tuen värisokeille pelaajille.